У адзін не вельмі цудоўны дзень Карачуна нечакана выклікалі на парткамісію ЦК КП(б)Б і без прамаруджвання ўляпілі вымову за ”ўтойванне” таго факту, што яго бацька Васіль, аказваецца, валодаў ажно дзвюма каровамі, двума коньмі і 15 дзесяцінамі зямлі — на 11 душ сваёй сям’і! Зрэшты, здзіўляцца не выпадае: паколькі агульнай расшыфроўкі тэрміна “кулак” не існавала, у кожнай мясцовасці крытэрыі былі свае. Прыкладам, у родным для Карачуноў Уздзенскім раёне кулацкай лічылася гаспадарка, якая мела больш за шэсць дзесяцін зямлі (дзесяціна — 1,09 га).